OSAV LUISKAJA
KOHTAMISTEENUS ESTELLE
OTSIN SUHET KAASLAST
KOHTAMISTEENUS BRIAN
OTSIN SUHET ROMANTILINE
LESK
SUITSETAJA EI
ALKOHOL EI
Mul oli poeg,
kes hukkus autoavariis.
Estelle: Kas sul on veel sugulasi?
Brian: Jah, mul on poeg.
Me ei suhtle kunagi.
Ma nautisin sinuga kirjutamist.
Ehk peaksime kohtuma? Õhtusöök?
Nicholas Searle'i romaani ainetel
Kõlab hästi.
Kohtamine kokku lepitud.
Tere.
Tere, ma olen Estelle'i lauas.
Ta istub seal.
Estelle?
Mina olen Brian.
Ära ütle, et ma hilinesin. Ma ei hiline kunagi.
Ei, mina tulin varem.
Või nii. Jah.
Tõtt-öelda tegin ma restoranile mitu tiiru peale.
Liblikad kõhus.
Viin martiiniga.
Sa polegi siis autoga?
Ei, ei.
Mu lapselaps tuleb mulle järele. Stephen.
Kas ta on sinu ainus lapselaps?
Jah, üks ja ainus.
Ainus, kes järel on.
Ma mäletan, et sinulgi on poeg.
Jah, Robert. Ta elab Austraalias.
Minu Harriet suri kolme aasta eest
ja sinu abikaasa Alasdair...
Jah, Alasdair.
Aasta eest.
Räägi, kas sa oled seda palju teinud.
Inimestega arvutiteenuse abil kohtunud?
Jah, olen küll.
Kas sinu arust pole kõik alati sama?
Sa pead silmas ootusärevusele järgnevat pettumust?
Mõistagi me ei ütle seda kunagi.
"Kui sa oleksid ennast täpsemini kirjeldanud, ütleme nii...
poleks me pidanud nii palju aega ja energiat raiskama.
Meie vanuses ei saa seda enam lubada."
Mina näen selles süsteemi.
Õhulosside ehitajad viiakse kokku lootusetutega.
Aga ma ütlen endale:
"Võta ennast kokku, ole optimist. Seekord on kõik teisiti."
Mina samuti. Ma olen igavene optimist.
Seda ma arvasingi.
Seepärast peangi ma nüüd tunnistama üles endapoolse pettuse.
Ma jälestan kõige rohkem aususe puudumist.
Minu nimi pole tegelikult Brian.
Ma olen Roy.
Roy Courtnay.
Või nii.
Nojah, siis oleks sobiv aeg
sulle öelda, et mina pole tegelikult Estelle.
Ainult siis, kui tõesti pole.
Ei ole. Ma olen Betty.
Betty McLeish.
Betty.
Selle elan ma üle.
Tere, Betty.
Kas sinu lapselaps?
Jah, ta ootas siin.
Kas võime su koju viia?
Mida? Oh ei, supsti jaama,
kiire jalutuskäik Paddingtonist ja kohal.
Niisiis, au revoir, Betty.
Jällenägemiseni, Roy.
Kas sa helistad?
Palun Stringfellowsisse.
Aitäh.
Palun tulge kaasa.
Vabandust, et ootama pidite.
Mind hoiti kinni.
Kui vana ta oli?
Küllalt vana.
Me võtame kõigile vahuveini.
Aitäh.
Ma selgitasin just reegleid.
Igaks juhuks nimesid ei maini.
Me oleme kahekesi korralikke summasid teeninud
ja seepärast anname teile võimaluse
uude investeerimisgruppi sisse osta.
Jah, ma tegin hiljuti tutvust teatud härrasmeestega,
kellel on 800 000 naela investeerida.
Nad tunnevad mind pankurina, kes on pisut patune
ja kes garanteerib neile raha kiire kahekordistamise,
kui nad usaldusühingusse investeerivad.
Ehk siis meisse.
Aga enne raha väljakäimist
tahavad nad näha meid investeerimas.
Ainult 200 000.
50 000 igaühelt.
Ega see summa pole kellelegi vastumeelt?
Hästi.
Niisiis...
Mul on sulle küsimus.
Kuigi ma ei oota ausat vastust.
Kui kahtlane see ettepanek on?
Päris keeruline öelda.
Mida oligi tarvis tõestada.
Veel üks küsimus, millele ma samuti vastust ei oota.
Kes nad on?
Nagu meiegi siin lauas, eelistavad nad anonüümseks jääda.
Ja tulles su mõtte juurde...
Bryn.
Heldene aeg. Esimene reeglirikkuja.
Aga tulles sinu mõtte juurde, Bryn...
Ma võin öelda, et nad on välismaalased,
kes ihkavad liituda Inglise investorite klassiga.
Venelased.
Tabasid kohe ära.
Kasakad. Ma vihkan kasakaid.
Kui sa ei saa meiega ühineda, Bryn,
siis oleks sul parem enne edasist arutelu lahkuda.
Seda pole ma öelnud.
Tore.
Sest sisse pandud raha
saab neljakordselt tagasi.
Aitäh, kullake.
Vabandust.
Sa helistasid.
Aitäh.
Aitäh, musi.
Ma olen ehk ajast maas...
VÄÄRITUD TÕPRAD
...aga olen päris kindel, et Adolf Hitlerit ei tapetud
kuulipildujaga Prantsuse kinos.
See oleks talle paras olnud.
Noored lähevad sellist filmi vaatama
ja arvavad, et kõik oligi päriselt nii.
Ei, ma olin 40 aastat õpetaja.
See põlvkond usub palju vähem kõike, mida neile räägitakse,
kui meie oma.
Issand!
Roy, mis juhtus?
Lihtsalt mu põlv.
See läheb vahel paigast ja siis...
Ei, kohe on kõik korras.
Tule. Ma toetan sind.
-Aitäh. -Hästi.
Hakkas parem?
Jah.
CONNATE INVESTMENTS ERAPANKURID
Paremalt sutsuke allapoole.
Just nii.
Aitäh.
Selle ühisinvesteeringu eesmärk
on osta Kariibi meres kinnisvara.
Ostutehingu kinnitamise järel
müüakse kinnisvara eelkokkuleppe alusel edasi kahekordse hinnaga.
Millal me kasumit saame?
Ühe nädala pärast.
Kõik tehingud teostatakse elektrooniliselt nende kalkulaatoritega.
Ma kannan nüüd meie 200 000 naela...
ÜLEKANNE TEOSTATUD
...ühisele investeerimiskontole.
Teie peate nüüd ainult kandma üle oma osaluse
summas 800 000 naela.
Ja... kõik on vinks-vonks.
Sina kandsid 200 000.
Meie kanname 800 000.
Nojah.
Teie investeering on suurem, seega ka kasum.
Kui rohkem küsimusi pole...
Minul on küll.
Kui palju Putin sellest rahast matti võtab?
ÜLEKANNE TÜHISTATUD
Mis see veel oli?
Ma saadan teid välja.
Nad ei pidanud sind vaimukaks.
Kust võtad? Sa ei oska vene keelt.
Pole vajagi.
Kuidas nad tagasi meelitada?
Me peame nende usalduse tagasi võitma, Bryn.
Jah.
Bryn.
Hei-hoo!
Kas põlv andis jälle järele?
See vaevab mind juba mitu päeva.
Miks sa taksoga ei tulnud?
Jõudsin ju kohale.
Sa muutsid asja ilmselt hullemaks.
Kuradi restoran on suletud.
Kurat, ma ei kontrollinud.
Ma vussisin kõik ära, mis?
Vaata seda.
See on küll ootamatu.
Täna ostsin.
Kas hea intressiga?
Automüüjad püüavad meiesuguseid ära kasutada.
Ei, ma maksin sulas.
Jää siia, ma võtan su peale.
Maksid sulas?
Mulle meeldib, et siin on nii vaikne.
Algul oli raske harjuda, aga nüüd ma naudin seda.
Oota, Roy. Ma tulen appi.
Üks hetk.
-Olgu. -Oled kombes?
Heldene aeg.
Jah.
Heldeke. Vaat sedasi.
-Ära... -Treppi pole. Väga hea.
-Niisiis. -Saad?
Ja-jah.
Väga ajakohane, mis?
Tahtsin nullist alustada.
Jah.
Jessas.
-Uskumatu. -Betty.
See oli tõeline pidusöök.
Kõigest jäägid.
Nojah, aga väga hästi soojendatud.
Betty, oled tagasi?
Me oleme siin!
Stephen. Lapselaps.
Roy Courtnay.
-Te pidite välja minema. -Ei, sõime kodus.
Roy põlv ütles üles.
Tõesti? Kas kutsume kiirabi?
Ei.
See pole nii dramaatiline.
Kas Stephen elab siin?
Ei, ta on Royal Holloways doktorant.
Ta ööbib mõnikord siin.
Kas võin su ära viia?
Kuhu?
Sinna, kus sa elad.
Stephen, meil on õhtusöök pooleli.
Ma peaksingi minema hakkama.
Sel juhul peab Stephen su koju viima.
Ma sõidan vist ise ka kaasa.
Suur tänu. Niisiis.
Head ööd.
Mitmendal korrusel sa elad?
Ülemisel.
Sa ei saa trepist üles-alla käia.
Mis mul üle jääb?
Müün maha ja kolin mujale?
Ei, jumala eest. Koli minu juurde.
-Mida? -Mul on vaba tuba.
Mida sa teed?
Kuni jalad alla saad.
Betty, sa oled niisama lahke kui ilus.
Aga ei.
Hakkame astuma.
See on totter!
Ma pole jõudnud veel selle toaga tegeleda.
See on pisut tühi.
Aga... sa võid kõiki sahtleid kasutada
ja muidugi on ka riidekapp tühi.
Jah.
Niisiis, ma toon sulle rätikuid.
Tunne ennast mugavalt.
Looda sa.
Väga lahke.
Ärge maha jääge.
Küll pärast jõuab puhata.
Kõik kohal?
Valmis?
Veel kaks kilomeetrit.
Ärge venitage.
Ka mina ei räägi temaga.
Ta on nii suur, et ma ise ka ei usu.
Tulge, prouad.
Kohal.
Mis sul arus oli, et sa ta siia kutsusid?
Mis kahju see teeb?
Millal pulmad on?
Nädala pärast laupäeval?
Ei, liiga vara on temaga külg-külje kõrval olla.
Ma arvasin, et see ongi asja mõte.
Muidugi on see asja mõte,
aga ma ei arvanud, et nii intiimseks läheb.
Kas te räägite minust?
Albert Speerist.
Ma kirjutan temast väitekirja. Ütlesin just...
et kellegagi külg-külje kõrval olles kaob objektiivsus.
Sa kaotasid Albert Speeriga objektiivsuse?
Ma püüan välja selgitada, kas ta oli nii süütu, nagu väitis.
Ma arvasin, et see sai selgeks, kui sa veel mähkmeid kandsid.
Sedasorti küsimused saavad harva selgeks,
või mis?
Kas sa õpetasid koolis ajalugu?
Koolis?
Ei, Roy, Betty õpetas Oxfordis.
Sa hoiad ennast seitsme luku taga, mis?
Seal ta siis astub, klišeed järel lohisemas.
Minu arust on ta päris võluv.
Ma ei usu oma kõrvu.
Kas armukadedus vaevab?
Tere.
Betty käskis viia sind sinna, kuhu vaja.
Kuhu?
Styxi jõe terminali.
Vanal sõbral on kõhunäärmevähk. Lubasin läbi astuda.
Tore. Anna oma kott.
Aitäh, Stephen.
-Väga lahke sinust. -Võta heaks.
-Aitäh. -Ettevaatust sõrmedega.
Kas sa soovid teda vaatama tulla?
Ei. Ma ei taha pealetükkiv olla.
Kas jätkame?
Ma tahan midagi öelda.
Ma soovin kõiki tänada jõupingutuse eest
pärast esimest kohtumist uuesti koguneda.
Me alustasime vasaku jalaga.
Mina vähemasti. Täiesti tahtmatult.
Tänutäheks ja teie riskide maandamiseks
suurendasime me igaüks oma panust 100 000 naelani.
Kahekordistades selle 400 000 naelani.
Hästi öeldud, Bryn.
ÜLEKANNE TEOSTATUD
Kombes.
Avame viinapudeli!
Hea küll.
Bryn!
-Kaks on kohtu seadus. -Hea töö.
Ma olen rahul.
Ta kannab mikrit, raisk!
Politsei.
Politsei!
Persse!
Politsei!
-Paigal! -Jää paigale!
Tagasi!
Ei, ei, ei!
Sinna! Mine tagatrepist! Trepist!
Te olete vahistatud! Paigal!
Seis!
Jääge paigale!
Seis!
Seis! Seis! Seis!
Seis! Seis!
Inglise investorite klass.
TEOSTAN ÜLEKANNET
Vlad.
Aitäh. Hästi tehtud.
Vinks-vonks!
Nii? Kas tal oli rõõm sind näha?
Vaeseke ei saanud arugi, et tulin.
Tõesti? Veel üks pudel?
Sinu vanaema lööb ettevaatusele käega.
Hästi.
Ei, aitäh.
Ära ole selline peenutseja!
See on sinu lahkumisõhtusöök.
Jah!
Kuhu sa nüüd sõidadki?
Spandau vanglasse.
Kas pikaks ajaks?
Vaimukas.
Spandaus kandis Albert Speer
koos teiste natsidest sõjakurjategijatega oma karistust.
Naased kuritööpaika?
Stephen usub koha võimu.
See on nüüd varemetes, aga minevik on käegakatsutavam,
kui viibida sündmuste keskkonnas.
Mulle pole ajalugu kunagi istunud.
Mis mõtet on tagasi vaadata?
Mis tehtud, see tehtud, olematuks seda ei tee.
Aga seda võib mõistma hakata.
Sul on vist kirju minevik, Roy?
Sa mu meie!
Mitme eluea jagu.
Kas sa olid ka kuskil teenistuses?
Sõjaväeteenistuses?
Jah, need relvadega tegelased.
Juhtumisi olin ma tõesti armees.
Käisin sõjas.
Kas sa seal saidki armi?
Kaela peale.
Ma ütlesin su vanaemale esimesel kohtumisel,
et jälestan siin elus kõige rohkem valetamist.
Selle asemel, et mingi lugu välja mõelda,
ütlen ma parem, et eelistan mitte arutada
oma haavata saamise asjaolusid.
Ma võtan küsimuse tagasi.
See juhtus habet ajades.
Jah, väga osav.
Nägemist! Õnn kaasa!
See oli armas, eks ole?
Kas sa nautisid seda?
Juba teist korda.
Mis asi?
See auto luurab siin juba teist korda.
Oled kindel, et sama auto?
Jah, hõbedane Audi, mõlemad küljed kriimustatud.
Ma ei tea, kes see olla võib.
Vinks-vonks?
Vinks vittu moodi vonks.
Hea on linnas tagasi olla.
Ma ei tea, kui kaua ma suudan seal kükitada.
See on nagu beeži tooniga lämmatamine.
Kas meie investorid on porisenud?
Nende teada oleme meie vahi all,
nende raha on külmutatud ja politsei otsib neid.
Kõik kaotasid sada tonni.
Süüdistada pole kedagi peale iseenda.
See oli väärtuslik õppetund.
Seda kindlasti.
Kas lahendame oma probleemi?
RASTAKOVSKI LIHAKARN
Vlad?
Vinnie ütles, et sa pole oma tasuga rahul.
Ma ei taha tasu. Tahan osalust.
Tükki kasumist?
Nagu sina saad.
Ja Vinnie saab.
Ma hindan otsekohesust, millega sa küsimusele lähened, aga...
Ära jända minuga, Roy.
Pood on suletud, minge mujale.
Ma tean sinu kohta nii mõndagi.
Seda, kes sa tegelikult oled.
Ma pigistan silma kinni viisakusetuse osas.
Kannan selle kultuurierinevuste arvele.
Tead, mida sa saaksid
nende sõnade eest Sitangradis?
Pea kotis, munad suhu topitud.
Mina aga, vastupidiselt, eelistan mõistusele apelleerida.
Ei!
Mis ajast sa poes käid?
Ma avastan kodustamise rõõme.
Uute jahimaade terviseks.
Kui palju ta sinu arust väärt on?
Vähemasti pool miljonit.
Ainus pähkel on lapselaps.
Sitaratas sõitis mõneks päevaks pihklema,
nii et avanes ideaalne võimalus.
Ma olen tagasi!
Siin köögis!
Betty.
Ära pahanda, aga ma kutsusin sõbra külla.
Vincent Halloran.
Betty McLeish.
-Tere. -Tere.
Vincent on minu...
Mida sa nüüd ütlesidki?
Investeerimisnõustaja. Põhimõtteliselt raamatupidaja.
Ma aitan Royl asju korraldada.
Minu testament.
Mul pole suurt varandust...
aga olen terve elu midagi kõrvale pannud ja elan säästlikult.
Nagu võivad kinnitada kõik, kes on Royga restoranis käinud.
See kõlab väga keeruliselt. Laske aga käia.
Tegelikult on see väga lihtne. Eesmärk on riske maandada.
Maksude ja muu sellisega.
Kui päris aus olla,
lootsin, et lubad midagi endale jätta.
Mida? Roy!
Mis jutt see olgu?
Kui kaua me teineteist tunneme?
Ei! Sa pead oma poja peale mõtlema.
Robertile? Ei.
Ta pole mu testamendis.
Ma ei kiida ta elustiili heaks.
Ta kujundab kööke.
Kuigi minu väike lutsukivike ei pane sinu pinda isegi virvendama.
Kellelegi ei meeldi rahast rääkida.
See on tabuteema, kuigi on väga tähtis.
Tõsi. Nagu seks.
Või tualetis käimine.
Kriitilise tähtsusega teema, mida pole viisakas arutada.
Tõepoolest pole.
Vincent tahtis ilmselt öelda,
et tuleb hoolitseda selle eest, mis on tööga välja teenitud.
Täpselt nii. Oma huvide, vara ja pere eest.
Kas võin uurida, mis strateegiat oled sina oma varaga kasutanud?
Strateegiaks saab seda vaevalt kutsuda.
Mul on säästud ja fond, mille Alasdair avas.
Muidugi kuulub ka see maja mulle, sest ostsin selle kohe välja.
Nii et kui panna kokku säästud, fond ja maja,
siis küündiks sinu koguvara...
Umbes 2 miljonit ja 700 tuhat. Sinnakanti.
Või 800. Kui viimati vaatasin.
Kas ma võin sind Bettyks kutsuda?
Viieaastase perioodi vältel
ennustan aastaseks kasvuks 15-20 protsenti.
See kahekordistaks summa viie aastaga.
Kas riske ka on?
Ka tänavat ületades peab riskima.
Boonus on seegi, et meie investeeringud aitavad kaasa
vähearenenud riikide kasvule.
Nii et sinu raha aitaks hädalisi.
Seda on hea teada, mis?
Viie aastaga summa kahekordistada?
Ei jookseks mööda külgi maha.
Üks asi, mida võiksid kaaluda, kusjuures sina ka, Roy,
on see, kuidas püsikulusid hallata ja investeeringuid juhtida.
Jah, mis mõttes?
Halduskulude ja maksukoormuse vähendamiseks
võiksite avada ühisportfelli.
Kas nagu minu ja Roy raha kokku panna?
Kindlasti oli sul midagi sellist oma endise abikaasaga.
Nojah, aga me olime abielus.
Jah, tõsi.
Aga varade ühendamine
on parim viis maksuametil juhet kinni jooksutada.
Sa andsid mulle igatahes palju mõtteainet.
Aitäh, Vincent.
Vincent.
Kas sa ennast siin vahel üksikuna ei tunne?
Mida?
See tuba on nii vaikne.
Väga armas, et minu peale mõtlesid, aga kui sa seksi soovid,
siis pean kahjuks ära ütlema.
Ei, ei, ei.
Mul polnud kavas seda soovitada.
Lihtsalt kaisutada.
Aitäh ettepaneku eest, aga...
Ma olen alati arvanud, et meie suhe
langeb pigem hea seltskonna kategooriasse.
Sellest oleme nüüd küll edasi liikunud.
Mind ei hoia siin enam paistes põlv.
Meie vahel on tekkinud intiimsus,
lähedus.
Me oleme nii lähedased, et kasin su tualetti.
Vahetevahel läheb sul mööda.
Palun vabandust.
Ma üritan paremini sihtida.
Aga kui me kahekesi...
Ei, Roy. Ma saan sinust aru küll.
Lihtsalt...
Mina ja Alasdair...
Jah, arusaadav.
Aitäh.
Ma tean, et ma pole mingi maiuspala...
aga ma olen sinusse väga kiindunud, Betty.
"Kiindunud"? See on nii inglaslik sõna.
"Armastusest" rääkimine on mulle alati ebamugav tundunud.
Isegi mu naisega.
Roy.
Sa avasid ennast mulle.
Seda tuleks mingil moel tähistada...
aga sa andsid mulle juba korvi.
Kui sa soovid kuulda, kuidas ma sulle armastust vannun,
siis võin kahtlemata proovi teha.
Sobival ajal.
Roy!
Betty!
Mis juhtus?
Seal oli mees.
Oota. Nii.
Keegi üritas öösel sisse murda.
Kas sa tead, kes?
Mingi hõbedase Audiga munn tiirutab siinkandis.
See võis tema olla.
Aga ma ei näe põhjust.
Kas lükkame edasi?
Ei, ei.
Ta tuleb kell üks juuksurist.
Roy kahekordistas oma investeeringu.
Me kutsume seda ootamatuks tuluks.
Kui tihti neid ootamatusi juhtub?
Üks-kaks korda aastas.
Issand jumal!
20 000 naela?
See on nagu loteriivõit.
Vincentiga investeerimine on nagu võit loteriiga ja hipodroomil.
Sinu vara suurust arvestades saaksid iga nädal tulu.
Kui palju sa...
Stephen?
Ma arvasin, et oled Spandaus.
Tõesti?
Mind lasti varem välja.
Stephen.
Miks sa ei öelnud, et tagasi oled?
Sa oleksid pidanud helistama.
Mida sa lased tal teha?
Ta kolis oma tuksis jalaga sisse
ja niipea, kui omapead jäite,
meelitas ta sinult kogu raha välja.
Ei! See pole üldse nii!
Ära kiirusta järeldustega.
Kuule, Roy, tead mis?
See pole sinu maja.
-Stephen! -Ta on sissetungija.
Saad aru?
Sa teed mulle häbi hr Hallorani ja Roy ees, keda ma...
Anna andeks...
Ära puuduta mind.
Hr Halloran, mul on väga kahju.
Stephen, ma tean, et minu väljailmumine
muutis sinu ja su vanaema suhteid,
aga mul on sinu ees üks eelis.
Minu vanus.
Ma olen sinu vanaema ajast.
Sellest tuttavast maailmast, kus me mõlemad kasvasime.
Ja kuna ma pole pereliige, on lisaboonuseks veel
nii-öelda romantilised võimalused.
Kui Betty saab kasu sellest, mida sinul on talle võimatu pakkuda,
siis väga hea.
Jumal teab, et see on ka mulle hea.
Vabandust.
Kuule, kullake,
aga kui sa annaksid ootamatu tulu Stephenile?
20 000 naela on liiga suur summa.
Ta ei oskaks seda kulutada.
Siis pool raha.
10 000 Stephenile,
10 000 meile.
Meile?
See reis, mida sa mainisid.
Mida sa enne Alasdairi surma kavandasid.
Roy.
Sa oled kõige lahkem inimene.
Minu isiklik Deliila.
Sa ei saa turris salkudega puhkama sõita.
Kuhu me peaksime minema?
Me kavatsesime Alasdairiga sõita Pariisi, Veneetsiasse ja Berliini.
Berliin.
See on nii hall.
Ei, see on praegu Euroopa kõige põnevam linn.
Jah, uskumatu arhitektuur.
Ja restoranid, ajalugu.
Aga kui valida midagi sooja ja päikeselist?
Näiteks Costa del Sol...
Või mõni Kreeka saar.
Mida sa sellest arvaksid?
Betty?
Betty, kas kõik on hästi? Ma kutsun kiirabi.
Ei.
Ei, helista mu arstile.
Tema number on tahvlil.
Te saite ilmselt jälle insuldi.
Püha taevas!
Neid on varemgi olnud.
Väga pisitillukesed,
väikesed miniinsuldid.
Jah.
Mida tihemini neid juhtub, seda suurem kahju.
Kas te olete väljakirjutatud tablette võtnud?
Ei.
Mingi ravi peab ju olema.
Jah. Voodisse jäämine. Lõikus.
Igasuguse pinge ja tegevuse vähendamine, kuni...
Pr McLeish.
Ma ei tee seda. Ma ei kavatse elada, nagu oleksin surnud.
Kui te seda ei tee, ei ela te aastatki.
Üks, kaks, kolm.
Kas kõik on korras?
Kui ma sind põrandal pikali nägin...
Üks silmapilk ja elu muutub igaveseks.
Sinu võit.
Pariis, Veneetsia...
und Berliin.
Berliin?
Hästi.
Olge lahke.
Ei.
Jah. Jah.
Ja ka sinu vihmavari on paremaid päevi näinud.
See käis minuga sõjas.
Jah. Tundub, et jäi kaotajaks.
Oivaline.
-Suur tänu. -Aitäh.
See näeb väga hea välja.
Jah.
Ma näitan nüüd sulle tänavakingi,
mida ma hirmsasti tahan.
See paar seal.
Eks ole ilusad?
Ma olen neid terve igaviku ihaldanud.
Aga nad on väga kallid.
Mis sa arvad?
Mine õige sisse ja poputa ennast.
Saame tunni aja pärast Fortnumis kokku.
Teejoomise ajal.
-Tead, ma teengi seda. -Mine.
-Tunni aja pärast Fortnumis. -Just.
Vabandust!
See on Charing Crossi jaam.
See on Bakerloo liini rong Elephant and Castle'isse.
Rong peatub perroonist eemal.
Ettevaatust, uksed sulguvad.
Osavalt tehtud, Roy!
Teine tüüp ütles: "Ära jaura, see on kõigest raha."
Siis jõudis kohale.
Kui venelased mikrit kandsid,
siis miks politsei meid esimene kord ei vahistanud?
Me panime juba siis ilmselge pettuse toime.
Teine kohtumine oli sinu noosi kahekordistamiseks.
Ahnepäits Roy.
Mida ma peaksin tegema?
Maksa mulle 100 000 naela tagasi.
Mul pole seda.
Hangi kuskilt!
Või räägin sellele vanamutile, kelle juures sa pesitsed.
Lõhun seal midagi muud kui lillepoti.
Nii et see olid sina?
Nutikas Bryn.
-Appi, appi! -Appi!
Appi!
Kutsuge kiirabi! Kiirabi on vaja!
Aitäh.
Ole õnnistatud.
Eest ära.
Eest ära!
Astuge eest.
Eest ära.
Õnnetus Charing Crossis. Lähen kohale.
Ettevaatust! Eest ära.
Hoidke paremale.
Seal sa oledki.
Uus mantel?
Tundus kuidagi vajalik.
Kas läheme?
Me peaksime lennu varasemaks tõstma.
-Mida? -Mind tabas järsku lahkumistung.
Sõidame juba homme.
Miks mitte?
Aitäh.
Alasdair oli sõja lõppedes siin.
Ta rääkis alati Brandenburgi väravast.
Selle tähendusest. Kuidas selle pärast sõditi.
Ja sa sooviksid seda praegu koos temaga jagada.
Eks ole?
Jah.
Aga sel juhul poleks ma siin koos sinuga.
Seda küll.
Stephen!
Hei. Jõudsin.
Tere. Tõesõna.
Mida sina siin teed?
Me tahtsime sind üllatada.
Jah, ma tahtsin vabandust paluda, et olin kohutav mölakas.
Erinevalt sinust tunnen ma Berliini.
Nii, mis on nimekirjas esimene?
Oih, Brandenburgi värav.
Jah.
Milline võimukus.
Jah.
Milline enesekindlus.
Nad ei osanud arvatagi.
Tõsi.
Sa oskad saksa keelt?
Vabandust?
Ma ei kuulanud hoolega.
Ütle uuesti.
Kui raamatuid põletada, viib see viimaks
ka inimeste põletamiseni.
Jah.
Mitte päris see, mida lootsin puhkuse ajal kuulda.
Ma ei oodanud, et on nii palju õhupalle.
Nagu kuuluks see Disneyle.
Ikka parem kui kuulirahe.
Mina olen valmis mõne maha laskma.
Keegi hakkab pahuraks muutuma.
Mine tagasi hotelli.
Ole nii hea, vii ta ära.
Mina lähen linna peale.
Arst keelas sul üle pingutada.
Arst võib seenele sõita.
Tead, kui palju inimesi üle müüri põgenedes maha lasti?
Ei tea, Stephen.
Aga küllap sa viid mind kurssi.
Tere?
Kas päev läks hästi?
Mis juhtus?
Ma käisin käpuli.
Komistasin kõnniteekivi otsa.
Ma puhastan su käed ära.
Ei, ma saan hakkama. Pole vaja.
Ei. Võta istet.
Sa ähid ja puhid.
Su süda klopib.
Ära puikle.
Seda tuleb teha.
Kas sulle tuli jälle hoog peale?
Ei.
Olin püsti ja siis järsku käpuli.
Selles linnas on nii palju ajaloo hõngu.
Kõik on ehitatud kangelaslikus mõõtkavas, mis tekitab jõuetu tunde ja...
Kombes.
Ongi kõik.
Roy ajas kõik joonde.
Hei-hei. Vabandust.
Kas sa tead aadressi, Stephen?
Jah, aga teeme tee peal peatuse.
Restoran on kella kaheksaks.
Usu mind, sa ei kahetse seda.
Mis koht see on?
Tule kaasa.
Omanik lubas meil seda korterit kasutada.
See on pisut muutunud.
Pärast su eelmist käiku, Roy.
Stephen, mida sa teed?
Vaatasin ta armeeteenistuse andmeid.
Roy Courtnay.
Sündinud Dorsetis. Ainus laps. Isa oli vikaar.
Leitnant Briti Reini armees.
Sai haavata Berliinis. Sellel aadressil.
Jah, Roy rääkis, et ta sai sõjas haavata.
Jah, aga see juhtus kolm aastat pärast sõda.
See seostus mõrvaga.
Sel ajal oli Berliin tsoonideks jagatud.
Ameerika, Prantsuse, Vene, Briti.
Leitnant Roy Courtnay teenis mingis V-osakonnas,
mille staap oli siin.
Stephen, ma pean sind parandama.
Berliin polnud V-osakonna staap.
See oli luureosakond, baasiga Hannoveris,
mis allus otse Londonile.
Meie ülesandeks
oli natside jahtimine.
V-osakond sai haisu ninna mehest, kes varjas ennast Berliinis.
Martin Geiger.
Ta polnud tähtsusetu saak.
Ei, ta oli Bergen-Belseni juhataja.
Minu saksa tõlk Hans Taub viis mind Nõukogude tsooni.
Ma olin esimest korda Berliinis.
Aga Taubile oli see kojutulek.
Kindlasti on veider siia tagasi tulla.
Ma vihkan seda linna.
Kohalikud elanikud said väärilise palga.
Aga sinu pere pidi...
Mu isa suri enne sõda, teised peagi pärast seda.
Mul pole peret.
Taub oli eksinud hing.
Sõda muutis ta enneaegu vanaks.
Kui me lõpetame,
otsime toreda baari ja räägime paar tüdrukut ära.
Mis arvad?
Parem on maksta.
Hinnad pole üldse kõrged.
Geigeri vahistamiseks oli vaja Nõukogude Liidu heakskiitu.
Me pidime kandma erariideid.
Eraldusmärgid ja dokumendid olid keelatud.
Geiger elas oma sõbra Franz Königi juures.
Siin. Sul on õigus.
Selles korteris.
Me pidime tulema siia sellal, kui Geiger oli tööl,
ennast Saksa politseina tutvustama ja teda ootama.
Rutiinne kinnipidamine.
Kuid sõda polnud veel Berliinis läbi saanud.
Piisas väikesest veast, et sattuda vaenlase territooriumile.
Mina ei osanud saksa keelt, seega lasin Taubil rääkida.
Tulge edasi.
Kas Martin Geiger on kodus?
Ta on päeval tööl.
Millal ta tuleb?
Alles õhtul.
Raske töö jäi Taubile.
Mina pidin ainult suu kinni hoidma.
Istuge.
Kas teil on karistusregister?
Jah.
Kas polnud sidemeid natsionaalsotsialismiga?
Partei heaks ei töötanud?
Ei.
Me pole kohanud kedagi, kes oleks neid toetanud.
Lausa ime, et nad üldse võimule tulid.
Me ootame Geigeri ära.
Muidugi.
Kas te kohvi soovite?
Istuge.
Inglane.
Geiger.
Tule sisse.
Pane püstol käest.
Mine ära.
Püstol!
Hea küll.
Hans Taub sai surma.
Geiger... põgenes.
Tegelikult mitte.
Martin Geigeri tabas Nõukogude patrull kahe nädala pärast.
Tema ülestunnistus ei jätnud juhtunust kahtlust.
Kes suri.
Ja kes mitte.
Kõik juhtus nii kiiresti.
Kui ma silmad avasin, nägin ma teda seal lamamas.
Courtnay. Roy Courtnay.
Nägu sodiks lastud.
Ma ei tea, kui kiiresti ma järeldusele jõudsin.
Mitte miski ei saanud Roy Courtnayd tagasi tuua.
Tema pere ei näe teda enam kunagi.
Aga Taub, tema...
Minu pere...
Kõik olid surnud.
Keegi ei oodanud mind.
Keegi ei leinaks mind.
Inglaseks polnud sugugi keeruline hakata.
Ma hakkasin juba 14-aastaselt inglise keelt õpetama.
Staabis olid paljud märganud, kui sarnased
me leitnant Courtnayga oleme.
See oli minu võimalus pääseda.
Jätta maha riik, kus ma olin terve elu kannatanud.
Ma võiksin nullist alustada.
Viimaks ometi võitjate poolel olla.
Ma läksin Briti tsooni, kauplesin ennast transpordilennukile
ja olin järgmisel hommikul Inglismaal.
Ma trükkisin kirja reverend J. L. Courtnayle ja tema naisele
nende poja kirjutusmasinal.
Teatasin neile, et minu üleelamised Saksamaal muutsid mind pöördumatult.
Et ma soovin endale teistsugust tulevikku
ja kuna see otsus on lõplik...
oleks parim lahendus suhted katkestada.
Ma väljendusin lahkelt ja mõistlikult.
Armastavalt.
TEIE POEG
Kui see läbi sai,
muutsin nime Roy Manningiks...
ja jäin nende surma ootama.
Jah. Kui nad surid, ilmus Roy Courtnay uuesti välja.
Kas võin küsida,
mida sa loodad selle kõigega saavutada?
Õiglust.
Surnuks peetud Hans Taub on 60 aastat siin ilmas elanud,
aga pole pidanud ühegi oma kuritöö eest vastust andma!
Hans Taub polnud sõjakurjategija.
Ta mobiliseeriti. Ta teenis mõlemal rindel jalaväes!
Sa arvad vist, et said natsi kätte?
Kas sa oled vaadanud Dienststellesse?
Isikkoosseisu toimikud, tribunalid?
Jah.
Kas seal süüdistati Hans Taubi milleski?
Ei.
Vene toimikutes?
Kas seal oli midagi?
Ei, mul ei õnnestunud midagi leida.
Seega pole midagi.
Viimased pool sajandit
olen ma elanud sama ausalt ja kõlbeliselt nagu iga inglane.
Ausalt? Sa pole ehk sõjakurjategija, aga on teisi kuritegusid...
Stephen, aitab!
Sa eeldad, et pead oma vanaema päästma
väljamõeldud hädaohtude käest.
Sa ei tunne teda!
Ma langetan ise valikuid.
Ja ma ei vaja sinu luba.
Kui sa seda ei tunnista, siis ongi parem,
kui me mõnda aega ei kohtu.
Nagu näha, teen ma ainult tüli.
Kas sa tead, kes sa oled?
Sa oled ainus inimene sellel planeedil,
kellega ma ennast üksikuna ei tunne.
Põrgusse Veneetsia ja Pariis.
Sõidame koju.
Hea on kodus olla.
Jah.
Roy.
Helista Vincentile.
Mida?
Teeme selle ühise konto ära.
-Oled kindel? -Jah.
Kas teeme nii nagu tavaliselt?
Mina kannan enda raha üle, tema enda raha...
ja siis teen ma konto rahast tühjaks.
Kas sa võtad kogu kupatuse?
Seal on ligi kolm miljonit naela.
Ma olen terve elu pingutanud
tehingutega, kus sada tuhat liiga paljude vahel jaguneb.
Muidugi võtan ma kogu kupatuse.
Kutsume seda ootamatuks tuluks.
Natuke võiks ju talle jätta, eks?
Kui ma hakkan maha käima,
ei taha ma sõltuda haigekassa armust.
Ma kavatsen olla piisavalt jõukas, et rannas šampanjat rüübata.
Kas sa arvad, et teed seda raha pärast?
Sa naudid mängu, adrenaliinitulva.
Ja kui ongi nii?
Sa saaksid sama hea suraka, kui talle midagi elamiseks jätaksid.
Kas ma olen nüüd heategevus?
Ei.
Aga see naine on päris haige, eks ole?
Arvad, et ma ei tea?
Ja kes on sinu arust tema eest hoolitsenud?
Ma vaatan, et ta saaks õigel ajal õigeid tablette.
Veendun, et ta liiga hilja magama ei läheks.
Peensuhkur ja kofeiin on keelatud, poliitikast rääkimine ka,
sest muidu lendab ta vererõhk lakke!
Pole vaja mulle rääkida, et ta on haige!
Sa ei taha seda teha, Roy.
Tõesti?
Ära ütle mulle, mida ma tahan, Vin.
Ma teen seda, mida teen.
Kui sa verest välja lööd...
Ei.
Ma olen käpp.
Hästi.
Ma panen siin poe kinni ja kolin järgmisesse korterisse.
Ja järgmise Roy juurde.
Kas sa lõid kõhklema?
Ei.
Üldse mitte.
Ühisest fondist rääkides.
Kas te mõlemad olete nõus oma vara ühendama?
Jah.
Palun kirjutage alla. Siia ja siia.
Mõlemale eksemplarile.
Kas teostame ülekande?
Jah.
Pank on Hayes ja Paulsen Kariibi saartel.
Nende kalkulaatoritega saate alati oma ühisele kontole ligi,
et näha, kui hästi investeeringutel läheb.
Betty, palun kanna oma raha ühisele kontole.
Kas on ikka mõistlik kõik üle kanda?
Päris nulli lasta?
Kas poleks hea mõte midagi alles jätta?
See oleks mõistlik, eks ole?
Tõsi. Väga võimalik.
Aga vastab ka tõele, et mida vähem investeerida,
seda väiksem on tulusus.
See on asjalik mõte.
Lihtsalt...
Mul oli hiljuti...
Vincent, Bettyl on viimasel ajal terviseprobleeme olnud.
Ei midagi väga tõsist,
aga see sunnib enne riskeerimist järele mõtlema,
isegi nii kindlate investeeringutega.
Seepärast olen ma ise pisut tagasi hoidnud.
171...
776.
Mina saatsin kõik.
Kõik.
Seda sa tõesti tegid.
Ka sina oled midagi seitsme luku taga hoidnud.
Ei, ma ütlesin, et olen säästlik.
Ja kuidas veel.
Ka mina saatsin kogu raha.
ÜLEKANNE TEOSTATUD
Roy, kanna nüüd oma raha üle.
Jah. Jah.
Turvalisuse huvides, et ainult teil oleks juurdepääs
oma ühiskontole, peate te salasõna sisestama.
Kuus tähte.
Mõni...
Näiteks see?
Lill või?
See on ju ainult neli tähte.
Ei, ma mõtlen lilleliiki.
Liilia!
Ilus.
Kui see on teie valik, trükkige "liilia" kalkulaatorisse.
PAROOL LIILIA
-Tehtud! Õnnitlen! -Jah.
HELISTAN ROYLE
Me peaksime šampanjaga tähistama.
Heameelega, aga olen kahjuks autoga.
Kas sa vastu ei võtagi?
Mida? Ei. Hea küll.
Vincent, aitäh.
Aitäh.
Järgmise korrani.
Mille terviseks võtta?
Alati tuleb võtta
tuleviku terviseks.
Tuleviku.
Kuidas kasumit kulutada, kui raha laekuma hakkab?
Me võiksime kruiisi kinni panna
või Mallorcale jagatud korteri võtta.
Võiksime küll.
Me ei pea seda praegu otsustama.
Ei, aega on küllalt.
Kõige olulisem on see, et kõik on ühes kohas,
kindlalt ja turvaliselt.
Nagu meiegi.
Vaata parem oma mobiili.
See kõne. Kas teade jäeti?
Jäeti või? Ma ei tea.
See on minu poeg.
Robert?
Jah. Ta on Londonis.
Mingis köögisaates.
Ta lendab homme Kanadasse
ja küsis, kas tahan teda õhtul näha.
-Sa pead minema! -Ei.
Me pole lähedased.
Roy, ta on sinu poeg. Ma viin su autoga ära.
Tore oleks Robertiga kohtuda.
Ei, ei.
Ma lähen rongiga.
Vaevalt see küll juhtub,
aga kui meie õhtusöök liiga hilja lõpeb,
siis jään ehk ööseks sinna.
-Jah, hea mõte. -Jah.
Võta sõidule vett kaasa.
Muidu tekib vedelikupuudus.
Aitäh.
-Vasakpoolne kapp. -Hästi.
Ülemine riiul kõige taga.
Heldene aeg. Kas see?
Jah.
Ma siiski vist ei lähe.
Miks minna, kui võiksin siia sinu juurde jääda?
Ma tõesti armastan sind.
Ära muuda plaane, Roy.
Mine Londonisse, kohtu oma pojaga.
Rong saabub 4. perroonile.
-Teie järel. -Aitäh.
Siin Vincent Halloran.
Palun jäta pärast signaali oma nimi ja number.
Tule kuradi korterisse.
Mul pole seda kuradi kalkulaatorit!
Türapeal on ainult üks ülesanne, telefon vastu võtta!
See türapea solkis isegi selle ära.
Hayes ja Paulsen.
Shayla kuuleb. Kas saan kasuks olla?
Jah.
Minu nimi on Roy Courtnay.
Ma püüan oma kontolt raha üle kanda,
aga kalkulaator ununes koju.
Me võime uue kalkulaatori kulleriga saata.
Esitan enne paar turvaküsimust.
Kui kiiresti ma uue kalkulaatori saaksin?
Paari päevaga.
Kas ma saaksin ülekande kuidagi telefoni teel teostada?
Vabandust.
Kahjuks peate koju kalkulaatori järele minema.
Jah, teil on õigus, pean tõesti.
Betty?
Betty!
Mida sa siin teed, Roy?
Roberti lend hilineb.
Taevake. Kuidas sa teada said?
Ta helistas.
Betty. Kus kõik on?
Mida sa teed?
Vaatasin meie ühist kontot.
Ma sisestasin parooli, nii et olen nüüd "sees".
Iga kord, kui sa valetad, vajutan ma seda nuppu,
ja 50 000 naela kandub meie ühiselt kontolt teisele kontole.
Teise parooliga, teises pangas.
Ma ei tea, mis jutt see olgu.
Sa kaotasid 50 000 naela.
Mul pole õrna aimugi.
Veel 50.
Betty, see olen mina.
Roy.
Hans, tähendab.
Räägi nüüd uuesti,
kuidas Robert sulle oma lennu hilinemisest teada andis.
No ta helistas.
See tähendab, et jättis teate.
Betty, jumala eest. Ma ei tea.
Ma ei tea.
Sa arvutad nüüd, kui palju võid kaotada, enne kui asi tõsiseks läheb.
Ma aitan sul raha kokku hoida.
Sa tulid tagasi selle järele.
Ma tõesti märkasin, et ei võtnud seda kaasa.
Sa arvasid, et võtsid selle Londonisse kaasa.
Arvasin tõesti.
Ja see oli nii tähtis, et tulid joonelt tagasi.
Miks ööseks linna jääda, kui võib koju tulla?
Kas see on kodu moodi?
Ehk hakkab juba vaikselt kohale jõudma?
Betty, mis siin toimub?
Sa oled lohakaks muutunud, Roy.
Robert ei helistanud ega jätnud teadet,
sest Robertit pole olemas.
Sul pole poega.
No kuule, Roy.
See pidi kohale jõudma.
See oli kogu aeg su nina all.
Lilled?
Liiliad.
Lili?
Hans.
Sel ajal oli reede mu lemmiknädalapäev.
Reedeti käis Hans Taub mulle inglise keelt õpetamas.
Ma tahtsin sind ise tervitada,
aga sa tulid varem ja ma polnud valmis. Ema lasi sul oodata.
Lili on veel üleval.
Ta tuleb kohe alla.
Istu.
Teie tütar on väga hea õpilane, Frau Schröder.
Ta ütles, et räägite ainult inglise keeles.
See on ju õppimise mõte.
Minu vabrikud on töötanud lakkamatult
sõja algusest saadik.
Ehk oleks nüüd aeg hoog pisut maha võtta.
See on huvitav ettepanek.
Ma olen tihti mõelnud, mis oleks saanud, kui oleksin varem valmis olnud?
Kui sa poleks sel päeval mu õdesid näinud.
Ema võtab selle sisse ja lühendab sleppi.
Kus ma seda kannaksin?
Pole ju pidusid, kuhu minna.
Hans.
Vaata, kas saad selles Hansuga tantsida.
Ta vajab Hansust pikemat poissi!
Selliseid pole enam võtta.
Ei, Hans, sa kortsutad kleidi ära.
Hans, ei!
Aitab tantsimisest.
Lili kindlasti ootab juba.
Hans!
Ma olen inglise keele tunniks valmis.
See on ilus, eks ole?
See on juuksekihar, mille sa mulle andsid.
Ilmselt ma jumaldasin sind.
Aga sina ei märganudki.
Kas ma meeldin sulle, Hans?
Millise näoga sa vaatasid. Sa polnud seda isegi kaalunud.
Sa oled sümpaatne.
Kas "sümpaatne" tähendab armastust?
Tõuse püsti.
Sinna.
"Seisa paigal," ütlesid sa.
Pane silmad kinni.
"Ja pane silmad kinni."
Ja siis sa vägistasid mu.
Et ennast alanduse järel lohutada.
Kättemaksuks.
Ma olin väikest kasvu.
Minuga oli lihtsam kui mu õdedega.
Ma polnud nii võõras, olin väiksem väljakutse.
See lõppes väga kiiresti.
Kui sa lõpetasid, siis mõtlesin:
"Ma pean puhta kleidi selga panema."
Lili?
Hans, palun tule kaasa.
Ma soovin rääkida sellest, mis muusikatoas juhtus.
Midagi ei juhtunud.
Sa üritasid mind suudelda.
Ei üritanud.
Ta valetab.
Kas sa üritasid Hannaloret suudelda?
Ta tahtis, et ma teda suudleksin.
Hans!
Sa tahtsid, et ma sind suudleksin. Ma keeldusin!
Ma vannun.
Lili?
Mis juhtus?
Sa ei tule enam Lilit õpetama.
Lili räägib juba küllalt hästi inglise keelt.
Kaks päeva hiljem mu isa vahistati.
Keegi süüdistas teda reetmises.
Ta mõisteti süüdi ja poodi üles.
Raha, vabrik ja kõik muu konfiskeeriti.
See käis mu emale ülejõu ja ta tegi enesetapu.
Siis jäime me neljakesi.
Me võtsime üürnikke. Algul nad maksid, pärast ei jaksanud.
Ja sõja lõpupoole
olid mu õed köögis ja püüdsid kolme munaga kümmet inimest ära toita.
Ja pomm langes.
Nad said kõik surma.
Mina ei saanud viga, sest nad lasid mul magada.
Kaks nädalat hiljem tegi Hitler enesetapu.
Ja siis tulid venelased.
Väga eriskummaline on teha asju,
mida sa poleks osanud ettegi kujutada...
et saaksid elada veel ühe päeva,
ja teha seda kõike siis uuesti, enamgi veel.
Ja midagi halvemat.
Salatseda Jumala, saatana ja surnutega.
Valetada.
Minust sai väga hea valetaja.
Betty...
Lili...
Ma ei soovinud sulle halba teha.
Mida sa siis ootasid, kui mu isa peale kaebasid?
Ma oleksin pidanud teadma,
et su perel tuleb mingisuguseid probleeme.
Kuidas ma võisin ette teada? Ma olin laps.
Sa olid 15!
Sa teadsid väga hästi, mida teed, eks ole?
Küllap ma...
No ma ei tea.
Ära tee seda enam.
Sinu õed alandasid mind.
Sinu isa oli ülekohtune.
Ma tahtsin teile õppetunni anda.
Ja tuligi ära.
Betty.
Miks sa nii palju vaeva nägid?
Sa oleksid võinud minuga rääkida, kui mu üles leidsid.
Ma kahtlen, et oleksin midagi erilist saavutanud jutuga:
"Tere, mina olen Lili Schröder, kelle sa 1943. aastal vägistasid."
Sinuga rääkida, Roy? Ei, kõigepealt oli vaja sind uurida.
Õnneks on Stephen geniaalne taustauurija.
Tal polnud keeruline sinu kuritegelikku karjääri jälgida.
Sinust on mitu korda isegi lehtedes kirjutatud.
See aitas mul muutuda naiivseks vanemaks naiseks,
kes on sinu meelisohvrid.
Estelle?
Sa said lõbutseda.
Aga mis sellest?
Mitte miski ei seo mind Taubiga.
Kas sa mäletad meie viimast päeva Berliinis, kui ma linna peal käisin?
Kui sa kukkusid.
Ma läksin tagasi oma vanematekoju.
Seda ei tunne enam äragi.
See on laste heategevusasutus.
Tere, mina olen Betty McLeish.
Mul polnud põhjust uskuda, et leian selle, mida otsin.
Oma hõbedast medaljoni sinu juuksekiharaga.
Mul oli juba näidis võetud.
Betty, ma oleksin võinud täna edasi sõita, aga tulin tagasi.
Sa tulid selle järele.
Aga ma kandsin oma raha edasi niipea, kui rong jaamast väljus.
Vincent aitas mind tehniliste asjadega.
-Vincent? -Jah!
Stephen rääkis temaga, enne kui Berliini sõitsime.
Ta ütles Vincentile,
et süüdistused võltsimises, pettuses ja väljapressimises
pole tema lastele sobilik pärand.
Kas ta üritas sind hoiatada? Me kartsime, et ta teeb seda.
Muide, Stephen pole minu lapselaps.
Mul on küll lapselapsi, liiga palju, et arvet pidada,
aga Stephen ei kuulu nende sekka.
Ühega sa tegelikult kohtusid. Michaeliga.
Tead, see hõbedase Audiga tüüp.
Ta kaitseb oma vanaema.
Stephen on tema elukaaslane.
Jah, neist oli palju abi meie väikese näidendi ettevalmistamisel.
Kõik tuimad pisiasjad valiti hoolega, et sinu valvsust uinutada.
Sedasi.
Igav Betty oma igavas majas. Ta on nii lihtne sihtmärk.
Sinu insuldid? See arst.
Küllap oli ka see vale?
Jah, muidugi. Ta on minu sõber.
Me tahtsime sind töödelda, et sa kogu oma raha kontole kannaksid.
Ja miks...
pärast nii mitut aastakümmet?
Miks seda kõike teha?
Sest 60 aastat olen ma koos sinuga selles toas luku taga olnud.
Ja ainus viis vabaneda oli sinuga vastakuti olla.
Kas sa tahad, et ma andeks paluksin?
Ma teen seda. Jah.
Ma anun sind.
Roy, ma andestasin sulle juba ammu.
Ma olen sinust üle saanud.
Kui ma täna nägin, et mul seda kuradi kalkulaatorit pole,
olin ma nii rõõmus.
Ma rääkisin jaamas siiralt.
Ja seepärast ma tulingi tagasi.
Ma jätan sulle selle.
Sul võib seda vaja minna.
Kuhu sa lähed?
Koju.
KONTOJÄÄK
Minu inimesed on väljas ja ootavad mu kõnet.
Sellega või?
Appi!
Tule siia.
-Appi! Appi! -Jää vait.
Jää vait.
Appi! Appi!
Appi!
-Jää juba vait! -Appi!
Appi! Appi! Appi!
Issand!
Osavalt tehtud, Betty.
Kas sa annad mulle mu raha, Roy?
Mul pole seda.
Küll näete, et tal on võimalik kogu võlg tagasi maksta.
Ja kui ta midagi muud väidab,
siis valetab.
Kas sa annad raha tagasi?
Nein.
Ta elas pikalt ja täisväärtuslikult ainsatki kriimustust saamata,
siis aga tulid pätid kallale ja ta sai insuldi.
Nii võib kaduda usk maailma.
Sõja võitnud põlvkond.
Ta ei saa rääkida ega liigutada, aga kuuleb teid.
Tere, Roy.
Sa kuuled teda hästi, eks ole, Roy?
Kas olete sugulane?
Ei.
Aga paremat pole võtta.
Ole hea.
Kujuta ette, et see on šampanja.
Nii hea on sind jälle sinu loomulikus keskkonnas näha.
Sa eelistad teejoomist aias õlletoale.
Sest sa oled inglane.
Kui ma Berliinis vigu tegin...
siis seepärast, et... sa oled mulle nii sümpaatne.
"Sümpaatne".
Säh. Võta see.
Jah.
Lähme.
Ta on alati selline olnud.
Ma võtan ühe.
Nüüd sunnib ta mind välja minema.
Vaadake, mis minul on.
Jah, palun. Armas.
Sa võid ta nüüd tagasi võtta.
Lootsin, et jätad endale.
Ära seleta.
Michael, anna enne emale.
Hea küll.
Ema, see on sulle. Veel šampanjat?
Paps, kas kõik on hästi?
Juua?
Ettevaatust!
See on sügavam, kui arvate.
Kõik on hästi, vanaema.
OSAV LUISKAJA
Subtiitrid tõlkinud Janno Buschmann